Alanud nädalal ilm jaheneb märgatavalt, ööpäeva keskmine õhutemperatuur langeb 16 ja 17 kraadi lähedale, mis vastab selle aja kliimanormile. Vahelduvad madalrõhualad pakuvad vihma ja äikest. Teisipäeval liigub üle Baltimaade vihmarohke tsüklon, seisab EMHI nädalaprognoosis. Intensiivset vihma ja äikest põhjustab lääne poolt pealetungiv jahedam ja niiske õhk. Tuul on tsükloni keskme lähedal muutliku suunaga, hiljem läänekaarest ja puhanguline. Öösel on 15 kuni 20, päeval  18 kuni 23 kraadi.